
Edrych ymlaen: Dadansoddiad beirniadol o Lythrennedd, Rhifedd a Chymhwysedd Digidol fel cyfrifoldebau trawsgwriwclaidd.

Cyflwyniad: 

Bwriadaf, yn y pecyn hwn, i ddadansoddi, adfyfyrio â syntheseiddio’n feirniadol barniau addysgu trawsgwricwlaidd ynghyd â disgwyliadau Llywodraeth Cymru y bydd llythrennedd, rhifedd a chymhwysedd digidol (LlRhaCd) yn gyfrifoldebau trawsgwricwlaidd yn y cwricwlwm newydd yng Nghymru. Egluraf yn ôl ystod eang o ddarllen ac ymchwil tra’n galw hefyd ar fy mhrofiadau proffesiynnol personol o addysgu mewn ysgolion yng Nghymru. Yn ogystal â hyn ffocysaf ar addysg trawsgwricwlaidd ym mywyd ysgol gan ddadansoddi â ydy’r strategaeth yn llwyddiannus neu beidio. Sicrhaf na fydd fy nadleuon yn un ochrog gan alw ar ysgrifennu llywodraethol, llyfrau academaidd yn ogystal a’r hyn rwyf wedi profi neu arsylwi arnynt eisioes. Anelaf, yn y pendraw, i gyfuno fy nharllen ac arsylwadau i amlinellu argymhellion i sicrhau weithrediad uniongyrchol o ddisgwyliadau Llywodraeth Cymru o ymgorffori LlRhaCd fel cyfrifoldebau trawsgwricwlaidd yn y cwricwlwm newydd yng Nghymru. Agoraf fy syniadau i ysgolion, neu unigolion sy’n ymwneud â addysg yng Nghymru fel cymorth iddynt allu ddeall a weithredi’r cwricwlwm newydd yng Nghymru yn effeithiol a’n llwyddiannus. I gyd-fynd â hyn, amlinellaf targedau personol a fydd yn uniongyrchol yn adlewyrchu fy mwriadau ynglun a chyflwyno’r cwricwlwm newydd yng Nghymru pan fyddaf yn gyfrifol am ei ddarpariaeth mewn ysgolion yng Nghymru pan fyddaf wedi graddio.

Yn gyntaf, dadansoddaf addysgeg trawsgwricwlaidd a’i ddefnyddiaeth fel strategaeth addysgu mewn ysgolion. Arweinwia’r trafodaeth ymlaen at ymglymiad addysgu’n drawsgwricwlaidd a pha effaith, os unrhyw o gwbl, caiff adroddiad Donaldson (2015) ar yr ymgorfforiad o ddysgu’n drawsgwricwlaidd fel sylfaen i’r cwricwlwm sy’n newid. Parhaf i feirniadi’r ddull drwy nodi posibiliadau a chyfyngiadau yng nghyd-destun addysgeg. Cynigaf y posibiliadau hyn ynghyd a’r ffordd mae angen i ysgolion intergreiddio dysgu trawsgwricwlaidd yn gadarn yn eu sylfaen, sicrha hyn yr allu iddynt weithredi’r cwricwlwm newydd yn llwyddiannus yn eu ysgol. Adeiladaf a chyfiawnhaf ddarllen perthnasol gyda sefyllfaoedd personol i gryfhau fy mhwynt. Felly, bu’r gwaith o hyd yn ran trafodaethau ond amlinellaf casgliadau pwrpasol a beirniadol ymhlith yr hyn sydd wedi ei ddarganfod. 


Beth yw addysg trawsgwricwlaidd? 

Mae’n bwysig iawn nodi yn union yr hyn â olygir pan rwyf yn cyfeirio at y gair ‘trawsgwricwlaidd’. Awgrymaf hyn er mwyn iddym allu ddechrau ar yr un tudalen cyn fod amcanion flêr yn amlygu ymhellach yn y pecyn. Diffinir yn y geiriadur fel y dull mae athrawon yn ymdrîn a thema sy’n cynnwys cyfrawniad agweddion disgyblaethau neu safbwyntiau amrywiol (Collins, 2000). Amlinella’r uchod brasamcan o addysgeg drawsgwricwlaidd ond mae’n ddiffiniad dwys, aneglur. Yn debyg i’r diffiniad uchod, awgryma fod dysgu’n drawsgwricwlaidd yn cyfeirio at y dull o wneud cysylltiadau rhwng pynciau er mwyn gwneud dysgu’n berthnasol ac yn gyfrannol i’r dysgwyr (C. Rowley a H.Cooper, 2009:4). Ynghyd destun addysg datblygiedig yng Nghymru, mae dysgu trawsgwricwlaidd yn strategaeth all gyflawni’r pedwar diben drwy ymgorffori nifer o sgiliau mewn un cyd-destyn dysgu ac addysgu (Llywodraeth Cymru, 2017). Amlyca’r cysyniadau uchod yr angen i ymgorffori sgiliau a/neu phynciau amrywiol i gyfoethogi sesiynau addysgu. Felly, yn y pecyn hwn, gosodaf y gair ‘trawsgwricwlaidd’ yn air sy’n cyfeirio at briodas rhwng amryw o bynciau neu sgiliau sy’n ychwanegu at ei gilydd i wthio ddysgu ag addysgu llwyddiannus mewn ysgol. Hefyd, amlinella fel strategaeth i ymgorffori sgiliau ychwanegol yng-nghyd destynau amrywiol lle bu’r dysgu yn ennyn diddordeb i’r thema dan sylw ac yn gysyniad i ennyn diddordeb plant gan weithiau gwneud dysgu yn gudd i sicrhau datglybiad plant. 

Dyrchafa’r term ‘cyfrifoldebau trawsgwricwlaidd’ o adroddiad Donaldson (2015) tra’n amlinellu’r argymhellion cwricwlwlaidd newydd i addysg yng Nghymru. Cyfeira’r gair ‘cyfrifoldebau’ yn uniongyrchol at bwysigrwydd meusydd sydd angen fel sail ar draws yr ysgol. Dylunia’r cwriwclwm newydd cyfleuon yn seiliedig ar brofiadau unigolion a olygir y gall athrawon defnyddio’i wybodaeth personol, ynghyd a wybodaeth staff eraill yr ysgol i ddarparu cwricwlwm cynhwysfawr, sy’n gytbwys yn eu arweiniad ac yn rhagorol yn eu darpariaeth. Hefyd, datgania bwysigrwydd i bob athro/awes yng Nghymru arddangos intergreiddiad y briodas rhwng cyfrifoldebau trawsgwricwlaidd ynghylch yr hyn sy’n ofynol o ran darpariaeth y cwricwlwm (Donaldson, 2015).          

Sut daw dysgu trawsgwricwlaidd i fodolaeth?

Yn dilyn adroddiad dwys G. Donaldson (2015) arsylwir newidiadau syfyrdanol yn natblygiad llywodraethol tuag at addysg yng Nghymru. Roedd darpariaeth Llythrennedd a Rhifedd fel meusydd eisioes ym modolaeth yn Nachwedd 2014 cyn i adroddiad Donalsdon ymddangos yn y blwyddyn canlynol. Gellir ddadlau felly nid oedd gan ysgolion yng Nghymru ddigon o gyfle i ddarparu’r fframwaith newydd hon i ansawdd da gan ei fod yn ddogfen newydd. Coda’r cwestiwn felly â oedd amseri adroddiad Donaldson yn gynrychioliad teg o’n systemau addysg yn y cyfnod neu, oedd angen arsylwi llythrennedd a rhifedd ymhellach cyn eu beirniadi’n noeth i’r byd. Arweinia hyn at ddogfen allweddol, Fframwaith Cymhwysedd Digidol (2016) gan Lywodraeth Cymru a ddatgana fod gymhwysedd digidol, yn debyg i adroddiad Donaldson, yn rhannu ei le ar dop y tabl ac yn law yn llaw gyda Llythrennedd a Rhifedd fel cyfrifoldebau trawsgwricwlaidd. Yn dilyn hyn, cydnabyddir bwysigrwydda efylychiad sgiliau digidol yn addysg yng Nghymru, sgil efallai sydd wedi cael ei or-edrych yn y gorffenol yn cael ei edrych ar fel rhywbeth mae’r plant yn dysgu adref (M. Monteith, 1998). Cwestiyna felly a ydyw hyn yn berthnasol o hyd neu ydy’r stigma o ddefnyddio technoleg yn yr ysgol yn ddiddymu.     

A yw dysgu trawsgwricwlaidd yn ddull newydd?

Deallir fod intergreiddio dysgu a addysgu trawsgwricwlaidd yn sylfaen i’n cwricwlwm newydd yng Nghymru ond rhaid cofio nid yw’n cysyniad newydd mewn unrhyw ffordd. Gwelir cysyniadau ieithyddol yn plethu gyda sgiliau ychwanegol yng nghyfnod Groegaidd a Sieiniaid canoloesog fel dull i ehangu dysgu (Barnes, 2015). Yn ogystal a’r enghraifft hon, rydym wedi meithrin y cysyniad ers 2008 pan cyhoeddi’r fframwaith diwigiedig y cyfnod sylfaen yng Nghymru. Selia’r fframwaith ar y syniad o ddysgu trwy chwarae sy’n darparu profiadau allweddol i ddatblygu ffyniant plant a gwneud hyn drwy meusydd dysgu (Llywodraeth Cymru). Arsylwa Estyn arfer da o’r ddarpariaeth hon yn Ysgol Blaengwawr yn 2017 wrth ddweud fod ei “Cynllunio cyson ar draws y Cyfnod Sylfaen yn sicrhau amgylchedd dysgu sy’n canolbwyntio ar y plentyn ac yn darparu her i bob disgybl.” Arddangosa fod y darpariaeth eisioes yn efelychu credoau Donaldson cyn i’r cwricwlwm newydd amlychu ei hun yn ein cymdeithas. Yn dilyn fy mhrofiadau dysgu proffesiynol mewn ysgolion yng Nghymru, ofynnir i mi ddarparu’r cwricwlwm ar draws yr ysgol. Wrth reswm dreiliais cyfnodau o amser yn y cyfnod sylfaen pan mae su yn unig oedd syniadau Donaldson am ein cwricwlwm yng Nghymru. Roeddwn yn gyfrifol am weithredi sesiynau yn dilyn syniadau y plant a fy nghallu unigol ym mhob maes dysgu, a hynny’n drawsgwricwlaidd, megis gwneud a dilyn canllawiau syml trwy goginio bisgedi ar siap esgidiau glaw (y thema dysgu). A ydym nawr yn gafael ar bob air Donaldson yn y gred fod y steil hon yn gwbl newydd neu oes angen i ni wir talu teirnged i’r hyn sydd eisioes yn ein ysgolion gan fod rhai athrawon yn gwneud hyn yn barod? Amlyca Donaldson hyn pan ddywedir fod y cyfrifoldebau hyn yn “Gyfrifoldebau Trawsgwricwlaidd i BOB athro/awes yng Nghymru” (2015).    


Ydy dysgu’n drawsgwricwlaidd’n gweithio?

Hona Turner-Bisset (2001:4) fod dysgu llwyddiannus yn ddibynnol ar wybodaeth arbenigol athro. Cyfeira at athrawon fel pobl yn gweithio tuag at stad o arbenigaeth yn y maes. Pletha hyn yn uniongyrchol at strategaeth ‘Addysgu Opitiwrnistaidd Trawsgwricwlaidd’ Branes (2015) sy’n pwysieisio’r angen o wybodaeth pynciol arbenigol yn feithrin i athrawon allu ddarparu sesiynau gwerthchweil i blant yn y dosbarth, lle ofynir i athrawon wybod pob elfen o sesiynau yn ogystal a phethau fydd ‘efallai’ yn cael eu adlewyrchu megis ateb cwestiynau amrywiol. Ni chredaf fod hyn yn dderbyniol ac hyd yn oed yn ddisgwyliadwy i athrawon fabwsiadi’r term arbenigwyr ar bopeth mewn byd newidiol, aml-ddiwilliannol lle mae’r dysgu yn newid o hyd (J.Holt, 1984) . Gellir felly dadlau fod yna gysylltiad rhwng y pwysau arbenigol hyn a’r nifer o athrawon sy’n gadael y proffesiwn. Datgela The Independent (2017) fod 10,000 o athrawon wedi gadael y proffesiwn rhwng 2010 a 2015 yn ogystal a’r ffaith fod 50% o athrawon bresenol wedi ystyried gadael y maes. Pe bai yn ofynol i athrawon weithredi elfennau o gyfrifoldebau trawsgwricwlaidd ym mhob sesiwn, yn ddiau fydd amser cynllunio, marcio a thracio yn codi fydd eto yn codi pwysau gwaith athrawon Cymru. Fel darpar athro, gobeithiaf y daw haul ar fryn pan welwn y cwricwlwm newydd yng Nghymru yn ein hysgolion. Gobeithiaf fyddai’n rhoi tân eto ym mhol athrawon sydd efallai wedi colli hyder a ffydd yn y system bresenol. Hefyd, wrth gyfeirio at y profiadau personol rwyf wedi profi’n y person cyntaf, mae rhai athrawon yn gallu teimlo’n rhwystredig gyda gwybodaeth myfyrwyr yn yr ysgol. A ydyw’n ofynol i mi feithrin yr union wybodaeth a fy athro/awes dosbarth pan wyf ar leoliad gan mai ar ddiwedd y dydd canlyniadau plant sy’n cyfrif, dim profiad yr athro, ydyw hyn yn deg?

Dadl Dewy (1902) yw fod pob agwedd o addysgu’n drawsgwricwlaidd yn gadarnhaol i’r dysgwr sy’n ganolog yn y profiad. Ychwanega fod yn hanfodol i ddefnyddio prosesau meddyliol o bynciau eraill mewn sesiynau i atgyfnerthu sgiliau plant. Pletha’r cysyniad gyda agweddau’r llywodraeth o feithrin sgiliau LlRhaCd oherwydd nid yw’r rhain yn sesiynau penodol ond yn hytrach yn agweddau o feithrin sgiliau a’i ddefnyddio yng nghyd destynau amrywiol. Anghytuna’r ‘Three Wise Men Report’ (1992) a’r cysyniadau uchod gan amlinelli’r angen i ddefnyddio un pwnc ar y tro er mwyn ehangu a dyfnhau dealltwriaeth plant yn y maes yn hytrach na chreu cysyniadau gwan ar draws nifer o themau gwahanol. Tra’n meddyli yn ôl ar draws fy nghyfnodau dysgu gallaf beirniadi fod na le i’r ddau agwedd hon yn enwedig yng nghydestun LlRhaCd. Fel enghraifft, roedd angen i’r plant yn fy nosbarth ysgrifennu sgript radio mewn parau yn ôl tystiolaeth o’r ail rhyfel byd a’i recordio ar ddyfeisiau gan ychwanegu effeithiau sain ato. Roedd yn allweddol i mi greu meini prawf clir iddynt gan oedd gymaint i’w gofio, roeddwn, fel athro yn gyfrifol am lwyddiant y dasg wrth ateb cwestiynau a ail-adrodd y bwriadau nifer o weithiau. Arsylwais ei fod yn anodd iawn i’r plant canolbwyntio ar y nifer o agweddau a oedd yn effeithio’n negyddol ar rediad y sesiwn.        

Manteision a Chyfyngiadau LlRhaCd:

Darllenir am effeithiolrwydd a llwyddiant addysgu agweddau Llythrennedd a Rhifedd drawsgwricwlaidd yn adroddiad Rose (2009) wrth nodi fod plant sy’n defnyddio elfenau o bynciau amrywiol yng nghyd-destunau gwahanol yn sicrhau cyrhaeddiadau uchel yn eu ysgolion. Yn dilyn yr adroddiad newidir cwricwlwm Lloeger yn 2014 i feithrin y syniad o ddysgu trwy thema, dull sy’n adlweyrchu agweddau o’r holl bynciau cwricwlaidd trwy un thema, cefnoga Hayes (2010) y dull hyn. Cydnabydda Donaldson (2015) mantais o ymgorffori LlRhaCd fel cyfrifoldebau trawsgwricwlaidd gan nodi ni ddylai ysgolion newid drefn ei diwrnodau ysgol i sicrhau hyn. Cefnoga hyn ymdrech bresenol athrawon gan gynnig y dylai LlRhaCd fod yn elfen sy’n adeiladu ar dysgu bresenol yn hytrach na amharu ar athrawon yn ddyddiol. Hefyd, fel cymorth i athrawon, fel gwelais yn bersonol, mae defnyddio LlRhaCd ar draws y cwricwlwm yn galluogi athrawon i gwblhau elfenau yn esmwyth ac yn gyflymach na gwneud pob sgil un unigol (Savage, 2010). Cynniga’r cyfrifoldebau trawsgwricwlaidd elfen sy’n berthnasol i amcanion cwricwlaidd a hwylusa’r dysgu, os maent yn cael ei ddefnyddio yn llwyddiannus. 

Arddangosa’r cyfrifoldebau, ar hyn o bryd, yn gyfyng gan nid yw’r consortia eto yn sicr o’r ffordd gorau i’w ymgorffori yn yr ysgol. Amlyca Estyn (dim dyddiad) arfer da o’r ymgorfforiad yn Ysgol Heulfan, Wrecsam, lle mae uwch dîm rheoli yr ysgol yn gyfrifol ac yn llwyddiannus yn arwain a chynorthwyo staff eraill yr ysgol am y cyfrifoldebau. Trwy wneud hyn rhanna’r ysgol baich staff gan lleihau pwysau ar unigolion. Yng nghyd destun yr addysgu, mae’n ymddangos yn glir fod fwy o waith tîm yn allweddol i lwyddiant gan fod yr ysgol yn tynnu at ei gilydd yn hytrach na gweithio’n unigol. Cydnabydda hefyd arfer da i ymgorffori elfennau o’r cyfrifoldebau yn Ysgol Glasllwch gan Estyn (2014) a dangosa fod cyfranogiad plant yn mantais i blethu syniadau addysgu’r cyfrifoldebau trawsgwricwlaidd sy’n ennyn diddordeb plant. Cyfrifoldeb yr athro fydd felly i sicrhau fod na briodas amlwg rhwng syniadau’r plant â’r hyn sy’n statudol gan y Llywodraeth. Gellir wedyn creu tîm cynllunio o ran cyfranogiad plant fydd yn gyfrifol am amlygu elfennau o’r cyfrifoldebau fydd yn gymorth i’r athro/awes dosbarth. 

Mewn byd technolegol nid yw’n hawdd i gadw fyny a ddatblygiadau technolegol. Cyfyngiad amlwg yw gwybodaeth athrawon ynglun a thechnoleg. Mae’n ofynol i ddatblygu plant heddiw am weithredoedd yfory, a gofynnaf, ydyw’n bosib gwneud hyn yng Nghymru? Nid yw’n gyfrinach fod y Llywodraeth bob blwyddyn yn ceisio lleihau cyllid ysgolion ac yn gofyn i ni wneud fwy gyda llai o arian, llosga hyn fy nghalon. Cyfyngiad amlwg felly yw sut allwn ddarparu cwricwlwm cyd-bwys sy’n ymgorffori LlRhaCd i sesiynau pan nad oes cyllid ar gael i brynnu adnoddau i ysgolion. Gwelais hyn ar fy mhrofiadau wrth ddefnyddio 5 glyniadur dros 10 mlwydd oed nad oedd yn ddibynadwy, i addysgu 30 o blant yn ddyddiol. Mae’n rhaid targedi’r pwynt hon os oes unrhyw gobaith gan ysgolion i ymgorffori LlRhaCd drwy’r ysgol. 

Gall ddadlau fod defnyddio LlRhaCd fel cyfrifoldebau trawsgwricwlaidd yn dilorni gwaith pynciol sy’n colli’r cysyniad wreiddiol o’r sesiwn a gynllunir. Arweinir hyn at golli pwrpas y sesiwn felly bydd rhaid ail ymweld a’r mater. Fyddai hyn yn uniongyrchol yn gwastraffu amser addysgu prin ysgolion (Farmery, 2005 p78). Cefnoga Westwood (2006) y ddadl gan ei fod yn credo ei fod yn anodd iawn i athrawon ledeinu meddyliau plant drwy bynciau gwanahol heb achosi penbleth iddynt. Awgryma felly fod lwyddiant LlRhaCd yn ddibynnol iawn ar sut mae’r ysgol yn darparu y cyfrifoldebau ar draws yr ysgol.

Pletha’r cysyniad yn briodol gyda argymhellion Donaldson (2015) megis bod angen dysgwyr mentrus a chreadigol. Cefnoga’r disgrifiadau defnyddio LlRhaCd fel cyfrifoldebau trawsgwricwlaidd gan ei fod yn ofynol i benderfynu ac i ddefnyddio amryw o gysyniadau a sgiliau mewn un sesiwn penodol. Ond eto rhaid ychwanegu fod yn sgil i gynllunio sesiynau trawsgwricwlaidd llwyddiannus gan fod fwy na un nod i bob sesiwn.

Argymhellion Ysgolion:                  

· Cyd-adnabod priodoliadu staff yr ysgol i wasgaru pwysau sefydlu’r cyfrifoldebau trawsgwriwclaidd ar draws yr ysgol. 
· Dod i’r arfer a dysgu drwy thema sy’n hybi dysgu’n drawsgwricwlaidd.
· Hybi cyd-weithio ar draws yr ysgol i ddysgu fel tîm yn hytrach na unigolion.
· Sefydlu sesiynau cynllunio gyda phlant a fydd yn gyfrifol o agweddau o’r cyfrifoldebau i’w wneud yn berthnasol i ofynion a ddiddordebau plant. 
· Ymweld ag ysgolion sy’n cael eu cyd-nabod fel arfer da i ddod yn gyfarwydd a beth sy’n gwneud ysgol yn arbennig. 
· Cymryd mantais o ddiwrnodau hyfforddiant staff i wella gwybodaeth staff.

Argymhellion Bersonol:

· Darllen dogfennau addysgol i gadw’n gyfredol gyda datblygiadau addysg yng Nghymru.
· Ymchwilio’n aml ar Estyn i arsylwi beth sy’n gwneud arfer da yn y maes.
· Peidio fod yn ofn methu, rhaid ceisio amryw o ddulliau addysgu cyn fod un yn ddelfrydol a llwyddiannus. 
· Siarad gyda staff a myfyrwyr eraill i feithrin syniadau gwahanol yn hytrach na cadw fy syniadau yn gudd.  

Casgliad:

Cyniga cyfrifoldebau trawsgwricwlaidd ffordd i athrawon addysgu’n effeithiol gan ddefnyddio cyd-destunau amrywiol i greu amgylchedd dysgu diddorol a deiniadol i’w plant. Amlinella’r cyfrifoldebau y ffordd ymlaen i addysg yng Nghymru gan fyddai yn ddisgwyladwy i’w weithredi mewn ysgolion, hyd yn oed heb gyllid ychwanegol. Mewn gwlad o addysgeg datblygiadol mae’n anodd gwybod lle yn union rydym yn anelu tuag at, cynnigir y cyfrifoldebau ateb i hyn. 

Gobeithiaf, fel nifer o fyfyrwyr ac athrawon eraill yng Nghymru, fod cwricwlwm newydd Cymru yn efelychi’r newidiadau sydd angen ar addysg yng Nghymru. Mae’n amlwg fod angen newid, mae athrawon yn gadael y proffesiwn â rydym tu nôl yn ystadegau Pisa’r byd. Byddaf, fel athro yn sicrhau fy mod yn darparu’r addysg gorau posib i fy mhlant i sicrhau gwell dyfodol a byddant hwy yn barod i dyfu’n ddinasyddion cwrtais a gwybodus.
I goi, hoffwn yn fawr pe tai’r Llywodraeth yn penodi fwy o gyllid i ysgolion Cymru. Os nad oes arian i gael, fyddai’n amhosib i gadw gysondeb o athrawon ardderchog. Yn ogystal a hyn ni fyddai’n bosib i brynnu adnoddau digidol i gwblhau gofynion y Llywodraeth. Gobeithiaf fydd fy marniau yn cael ei hystyried yn ddifrifol oherwydd mae angen newid arnom os oes unrhyw siawns gennym i efylychi syniadau a egwyddorion Donaldson. 


Geiriau: 2,680

